ونزوئلادا سئچیم اوتوریته‌سی میللی سئچیم شوراسینا (CNE) یئنی عضو‌لری تعیین ائده‌جک آتاما کومیته‌سی‌نین یارادیلماسی اوچون قروپ یارادیلدی.
گلن ایل کئچیریله‌جک پارلامنت سئچیم‌لری اوّلینده کومیته‌نین یارادیلماسی اوچون اکثریتی موخالیف‌لرین الین‌دکی میللی مجلیسده (AN) اقتدار بلوکو و موخالیفتین قاتیلیمی ایله 9 نفرلیک کومیسیون قورولدو.
میللی مجلیسدن ائدیلن یازی‌لی آچیقلامادا، کومیسیوندا موخالیفت‌دن 6، اقتداردان 3 میللت وکی‌لی اولدوغو و 2 هفته ایچینده آتاما کومیته‌سینه نامیزد آدلارین تعیین اولوناجاغی قئید ائدیلدی.
اؤلکه مطبوعاتین‌داکی خبرلرده ایسه اقتدار میللت وکیلی‌لری‌نین، کومیسیونا و بوتون مدتجه حکومتین الین‌دکی قوروجو مجلیسین (ANC)ده موداخیله اولماسینی شرط قویدوغو ایفاده ائدیلدی.
میللی سئچیم شوراسینا یئنی عضو‌لرین تعیین اولونماسی، اؤزونو موقتی دولت باشقانی اعلان ائدن آمریکا دستک‌لی میللی مجلیس باشقانی خوان گوایدونون لیدرلیگین‌دکی قروپون خاریجینده قالان موخالیف‌لر و حکومت آراسیندا ایمضا‌لانان آنلاشمانین باشلیقلاریندان‌ بیری ایدی.
